open-index/open-wikipedia-markdown huggingface dataset:
จีรวัลย์ สอนสะอาดดี

**จีรวัลย์ สอนสะอาดดี** (ชื่อเล่น แพรว) เดิมชื่อ **จีรวรรณ สอนสะอาด** เป็นนักร้องชาวไทย จากรายการเรียลลิตี้โชว์ *[[ทรู อะคาเดมี แฟนเทเชีย]]* ฤดูกาลที่ 8 ซึ่งจัดโดย ทรูวิชั่นส์ มีรหัสประจำตัวคือ V15 เป็นตัวแทนสถาบันจากมหาวิทยาลัยขอนแก่น ได้ตำแหน่ง รองชนะเลิศอันดับที่ 1 ของ*[[ทรู อะคาเดมี แฟนเทเชีย]]* ฤดูกาลที่ 8 ในระหว่างการแข่งขันแพรวไม่เคยติดหนึ่งในสามผู้ที่มีคะแนนโหวตน้อยที่สุดประจำสัปดาห์ (ผู้ที่ไม่เคยติดหนึ่งในสามผู้ที่มีคะแนนโหวตน้อยที่สุดประจำสัปดาห์ทั้งหมดของฤดูกาลที่ 8 ได้แก่ แพรว V15, คชา V3 และ เฟรม V21) และเป็นผู้ที่มีคะแนนโหวตอยู่ในอันดับ 1 ตลอดทั่งซีซั่น ในปี พ.ศ. 2560 เธอได้เข้าร่วมแข่งขัน เดอะวอยซ์ไทยแลนด์ ซีซั่นที่ 6 แต่ไม่ผ่านรอบ Live Show

## ประวัติ
จีรวัลย์ สอนสะอาด เกิดวันเสาร์ที่ 23 ธันวาคม 2532 ที่จังหวัดขอนแก่น  มีพี่น้อง 3 คน เป็นคนสุดท้อง ศึกษาที่โรงเรียนชุมชนกระนวน จังหวัดขอนแก่น โรงเรียนศรีกระนวนวิทยาคม จังหวัดขอนแก่น และจบการศึกษาระดับปริญญาตรีที่ คณะศิลปกรรมศาสตร์ มหาวิทยาลัยขอนแก่น สาขาดนตรีไทย เกียรตินิยมอันดับ 1 จบการศึกษาระดับมหาบัณฑิต(ป.โท) คณะนิเทศศาสตร์ สาขาบริหารธุรกิจบันเทิงและการผลิต มหาวิทยาลัยกรุงเทพ และคณะรัฐศาสตร์ มหาวิทยาลัยรามคำแหง ปี 2 มีความสามารถพิเศษทางด้านดนตรีไทย ได้เป็นนักร้องประจำโรงเรียน และได้รางวัลชนะเลิศขับร้องเพลงไทยเดิมระดับภาคในปี 2548-2549 และรางวัลชมเชยดนตรีเยาวชนแห่งชาติปี 2549

หลังประกวดรายการเรียลลิตี้โชว์ *[[ทรู อะคาเดมี แฟนเทเชีย]]* ฤดูกาลที่ 8 คว้าตำแหน่งรองชนะเลิศอันดับ 1 ออกผลงานกับค่ายทรู แฟนเทเชีย มีผลงานเพลง "หน้าที่ตัวสำรอง" "เป็นตายเท่ากัน" รวมถึงเพลง "สวมเขา" ที่มียอดวิวยูทูบสูงถึง 30 ล้านวิว หลังหมดสัญญาทำงานในฐานะครูสอนร้องเพลง  ต่อมาได้ประกวดร้องเพลงอีกครั้งในรายการ *[[เดอะวอยซ์ไทยแลนด์ ซีซั่นที่ 6]]*

## ผลงาน
### ผลงานเพลง

พ.ศ. 2558
เป็นตายเท่ากัน
คำร้อง:  P. Black House & BBB
ทำนอง : T. Black House
เรียบเรียง : T. Black House

### Music Video

* เพลง ได้รักเธอก็พอแล้ว - แพรว จีรวรรณ
* เพลง เธอมีเวลาฟังแค่ไหน(All Star Version) - ต้น ธนษิต
* เพลง สวมเขา - แพรว จีรวรรณ
* เพลง หน้าที่ตัวสำรอง - แพรว จีรวัลย์
* เพลง เป็นตายเท่ากัน - แพรว จีรวัลย์

### ผลงานละคร [[ช่อง 3]]
* ละครโทรทัศน์ทั้งหมดด้านล่างนี้ออกอากาศทาง สถานีโทรทัศน์ไทยทีวีสีช่อง 3

## รางวัล

## อ้างอิง

หมวดหมู่:ศิลปินสังกัดทรูแฟนเทเชีย
หมวดหมู่:นักแสดง ทรู อะคาเดมี แฟนเทเชีย
หมวดหมู่:บุคคลจากจังหวัดขอนแก่น
หมวดหมู่:บุคคลจากคณะศิลปกรรมศาสตร์ มหาวิทยาลัยขอนแก่น
การควบคุมการแสดงออกของยีน

thumb|แผนภาพแสดงระยะที่สามารถมีการควบคุมการแสดงออกของกระบวนการสร้างโปรตีนจากดีเอ็นเอได้

**การควบคุมการแสดงออกของยีน** คือ กระบวนการใด ๆ ที่เซลล์หรือไวรัสใช้ในการควบคุมแนวทางที่ข้อมูลจากยีนถูกสร้างเป็นผลผลิตของยีน ทั้งนี้แม้ผลผลิตของยีนที่ทำหน้าที่อาจจะเป็นอาร์เอ็นเอหรือโปรตีนได้ทั้งคู่ แต่กระบวนการควบคุมการแสดงออกของยีนส่วนใหญ่จะควบคุมยีนที่ถอดรหัสออกมาเป็นโปรตีน ทุกขั้นตอนของการแสดงออกของยีนสามารถถูกควบคุมได้ ตั้งแต่การถอดรหัสจากดีเอ็นเอเป็นอาร์เอ็นเอ ไปจนถึงการเปลี่ยนแปลงโปรตีนภายหลังการแปลรหัสเสร็จเรียบร้อยแล้ว

การควบคุมการแสดงออกของยีนเป็นกระบวนการที่สำคัญสำหรับไวรัส โปรคารีโอต และยูคารีโอต เนื่องจากเป็นการเพิ่มความสามารถในการปรับตัวของสิ่งมีชีวิตนั้นๆ โดยเป็นการทำให้โปรตีนหนึ่งๆ สามารถแสดงออกได้เมื่อมีความจำเป็น ถือกันว่าระบบควบคุมการแสดงออกของยีนที่ค้นพบเป็นครั้งแรกคือการค้นพบ lac operaon โดย Jacques Monod ใน ค.ศ. 1961 ซึ่งพบว่า *[[Escherichia coli|E. coli]]* จะแสดงออกซึ่งโปรตีนที่มีบทบาทในเมตาบอลิซึมของน้ำตาลแลกโตส เฉพาะในภาวะที่สิ่งแวดล้อมมีแลกโตสมาก และไม่มีน้ำตาลกลูโคสเท่านั้น

นอกจากนี้การควบคุมการแสดงออกของยีนยังเป็นสิ่งที่ทำให้เกิดการจำแนกชนิดของเซลล์ และการก่อรูปร่างเป็นอวัยวะขึ้น ทำให้ในสิ่งมีชีวิตหลายเซลล์มีเซลล์ที่มีการแสดงออกหลายๆ แบบ เพื่อทำหน้าที่เฉพาะ โดยที่แต่ละเซลล์ต่างก็มีลำดับพันธุกรรมเหมือนกันทุกประการได้

## ดูเพิ่ม

* Enhancer (genetics)
* Artificial transcription factors (small molecules that mimic transcription factor protein)
* Cellular model
* Conserved non-coding DNA sequence
* Spatiotemporal gene expression

## อ่านเพิ่มเติม
* 

หมวดหมู่:การแสดงออกของยีน
หมวดหมู่:ดีเอ็นเอ
หมวดหมู่:อาร์เอ็นเอ
หมวดหมู่:Posttranslational modification
ยำก๋ง

**ยำก๋ง**  เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊ก เป็นนายทหารของกองซุนจ้าน มีบทบาทเมื่อกองซุนจ้านรบกับอ้วนเสี้ยว เพราะอ้วนเสี้ยวฆ่าน้องชายตน กองซุนจ้านให้ยำก๋งนำกองทหารม้าขาวบุกตะลุยเข้าไป แต่พลาดท่ากับซกยี่สมุนขออ้วนเสี้ยวที่ดักรออยู่ สุดท้ายถูกซกยีสังหาร ...

## ดูเพิ่ม

* สามก๊ก 
* ยุคสามก๊ก 
* จดหมายเหตุสามก๊ก 
* ตัวละครในสามก๊ก
 

ยำก๋ง
เอสบีเยร์

**เอสบีเยร์** (, IPA: [ˈesˌpjɛɐ̯ˀ]) เป็นเมืองท่าทางทะเลในประเทศเดนมาร์ก ตั้งอยู่บนฝั่งทะเลเหนือ ทางตะวันตกของคาบสมุทรจัตแลนด์ ทางตะวันตกเฉียงใต้ของเดนมาร์ก เป็นเมืองท่าประมงที่ใหญ่ที่สุดของประเทศ ส่งเนื้อสัตว์และผลิตภัณฑ์นมเป็นสินค้าออก เป็นฐานที่ตั้งสำหรับการสำรวจน้ำมันในทะเลเหนือ เป็นอ่าวจอดเรือ

หมวดหมู่:เมืองในประเทศเดนมาร์ก
หมวดหมู่:ภาคใต้ของเดนมาร์ก
เลสเซอร์แอนทิลลีส

**เลสเซอร์แอนทิลลีส** () เป็นหมู่เกาะที่เป็นส่วนหนึ่งของหมู่เกาะเวสต์อินดีส ประกอบด้วยเกาะต่าง ๆ เรียงรายเป็นวงโค้งจากดินแดนเปอร์โตริโกไปทางฝั่งตะวันออกเฉียงเหนือของทวีปอเมริกาใต้ และหมู่เกาะทางตอนเหนือของประเทศเวเนซุเอลา รวมทั้งหมู่เกาะเวอร์จิน หมู่เกาะลีเวิร์ด หมู่เกาะวินด์เวิร์ด และเนเธอร์แลนด์แอนทิลลีส ส่วนใหญ่ของประเทศบาร์เบโดสและประเทศตรินิแดดและโตเบโก

## อ้างอิง

## บรรณานุกรม
*Rogonzinski, Jan. *A Brief History of the Caribbean*. New York: Facts on File. 1992. .
* Keegan, William F. & Hofman, Corinne L. *The Caribbean before Columbus*. New York: Oxford University Press. 2017. 

หมวดหมู่:เกาะในทะเลแคริบเบียน
พระครูกรุณาวิหารี (เผือก ปญฺญาธโร)

**พระครูกรุณาวิหารี** หรือ **หลวงปู่เผือก** (12 สิงหาคม พ.ศ. 2412 - 29 มีนาคม พ.ศ. 2501) เป็นพระเกจิอาจารย์ที่มีชื่อเสียงของจังหวัดสมุทรปราการในยุคกึ่งพุทธกาล พระเครื่องของท่านมีอานุภาพมากมาย มีประสบการณ์ในทางเมตตามหานิยม แคล้วคลาดอันตราย อธิษฐานได้ตามความปรารถนากล่าวคือท่านสำเร็จผงอิทธิเจ ผงปัถมัง ยันต์นะเมตตา ยันต์ฤๅษี ฯลฯ ซึ่งได้รับการถ่ายทอดมาจาก หลวงปู่ทอง อายะนะ แห่งวัดราชโยธา ศิษย์ร่วมสำนักเดียวกับท่านได้แก่ หลวงพ่อพัก วัดบึงทองหลาง หลวงปู่ปั้น วัดสะพานสูง (บางซื่อ) และหลวงพ่อผือก วัดลาดพร้าว

## ประวัติ

**หลวงปู่เผือก ปญฺาธโร** ท่านเกิดเมื่อวันที่ 12 สิงหาคม พ.ศ. 2412 ตรงกับปีที่ 1ในแผ่นดินพระบาทสมเด็จพระจุลจอมเกล้าเจ้าอยู่หัว ณ บ้านคลองสำโรง จังหวัดสมุทรปราการ โยมบิดาชื่อ นายทองสุข มารดาชื่อ นางไข่ บุญสุขทอง มีพี่น้องรวม 8 คน ท่านเป็นบุตรคนที่ 5 เมื่อปี พ.ศ. 2433 อายุครบ 21 ปี ท่านได้อุปสมบทตามประเพณี ณ วัดกิ่งแก้วโดยมีหลวงปู่ทอง อายะนะ (อดีตเจ้าอาวาสวัดลาดบัวขาว) เป็นพระอุปัชฌาย์ พระอาจารย์อิ่ม อินทสโร วัดกิ่งแก้ว เป็นพระกรรมวาจาจารย์ และมีฉายาว่า **ปญฺาธโร** เมื่ออุปสมบทแล้วจำพรรษาที่วัดกิ่งแก้วโดยตลอด โดยได้ศึกษาภาษาไทยเพิ่มเติมจนแตกฉาน จึงเริ่มศึกษาพระธรรมวินัย อักขระขอม และฝึกการปฏิบัติวิปัสสนากรรมฐานโดยมีพระอาจารย์อิ่ม เป็นผู้สั่งสอนอบรม

## เป็นเจ้าอาวาส
เมื่อปี พ.ศ. 2442 พระอาจารย์อิ่ม อินทสโร ได้มรณภาพลง ที่ประชุมสงฆ์และชาวบ้านเห็นพ้องต้องกันที่จะให้ท่านเป็นเจ้าอาวาสสืบต่อมา ขณะนั้นท่านมีอายุได้ 30 ปี และเมื่อท่านเป็นเจ้าอาวาสวัดกิ่งแก้วแล้ว ท่านจึงได้เริ่มทำการพัฒนาอาคารสิ่งก่อสร้างต่าง ๆ ภายในวัดกิ่งแก้วครั้งใหญ่ด้วยความร่วมมือและพร้อมใจจากคณะสงฆ์และลูกศิษย์ ต่างช่วยแรงกายและร่วมบริจาคทรัพย์ให้การพัฒนาบูรณะวัดลุล่วงไปได้ด้วยดี ปรากฏสืบมาจนถึงวันนี้ วันที่ 1 มีนาคม พ.ศ. 2481 จึงโปรดพระราชทานสัญญาบัตรตั้งสมณศักดิ์ให้ท่านเป็น*พระครูกรุณาวิหารี*

เมื่อปี พ.ศ. 2496 ท่านเริ่มอาพาธตลอดมา และ ถึงแก่มรณภาพเมื่อวันที่ 27 มีนาคม พ.ศ. 2501 ในแผ่นดินพระบาทสมเด็จพระมหาภูมิพลอดุลยเดชมหาราช บรมนาถบพิตร สิริอายุได้ 88 ปี 67 พรรษา รวมระยะเวลาในการครองวัดได้นานถึง 59 ปี

## อ้างอิง

# *ทศพล จังพาณิชยกุล* **รวมสุดยอดพระคณาจารย์**
# ลำดับเจ้าอาวาสวัดกิ่งแก้ว
# เหรียญรุ่นแรกของหลวงปู่เผือก 
# ประวัติหลวงปู่เผือก วัดกิ่งแก้ว

## แหล่งข้อมูลอื่นๆ
* โรงเรียนวัดกิ่งแก้ว
* พระเครื่องหลวงปู่เผือก

หมวดหมู่:เกจิอาจารย์
หมวดหมู่:ภิกษุในสังกัดคณะสงฆ์มหานิกาย
หมวดหมู่:พระครูสัญญาบัตร
หมวดหมู่:เจ้าอาวาส
หมวดหมู่:เจ้าคณะตำบล
หมวดหมู่:บุคคลจากอำเภอบางพลี
หมวดหมู่:ภิกษุจากจังหวัดสมุทรปราการ
มูลนิธิร่วมกตัญญู

[thumb|รถพยาบาลของมูลนิธิร่วมกตัญญูคันหนึ่งที่[ศูนย์การแพทย์ปัญญานันทภิกขุ ชลประทาน นนทบุรี]]

**มูลนิธิร่วมกตัญญู** ( *ไท่กั๋วอี้เต๋อซ่านถัง*; สำเนียงแต้จิ๋ว: *ไทก๊กหงี่เต็กเซี่ยงตึ๊ง*) เป็นมูลนิธิในประเทศไทย ก่อตั้งเมื่อวันที่ 22 มิถุนายน พ.ศ. 2513 ดำเนินงานสาธารณะในการเก็บศพ ช่วยเหลือผู้ประสบภัยและศูนย์วิทยุสื่อสาร รวมถึงงานการศึกษา

มูลนิธิร่วมกตัญญูตั้งอยู่ที่ เลขที่ 19 หมู่ 13 ถนนลาดกระบัง-กิ่งแก้ว-บางพลี (ทางหลวงแผ่นดินหมายเลข 3256) ตำบลบางพลีใหญ่ อำเภอบางพลี จังหวัดสมุทรปราการ มีศูนย์ประสานงานและประกอบพิธีศพที่วัดหัวลำโพง ถนนพระรามที่ 4 กรุงเทพมหานคร

อักษรจีนบนตราสัญลักษณ์ของมูลนิธิดัดแปลงมาจากคำว่า 義 หมายถึง กตัญญู, คุณธรรม, ยุติธรรม

## ประวัติ
มูลนิธิร่วมกตัญญูเกิดขึ้นจาก สมเกียรติ สมสกุลรุ่งเรือง พ่อค้าขายกาแฟชาวจีน โดยได้ช่วยเหลือ ผู้ด้อยโอกาสกว่าในชุมชนแออัด ตรอกโรงหมู กล้วยน้ำไท โดยเฉพาะกับคนจนๆ ที่ตายแล้วไม่มีเงินซื้อโลงศพ ต่อมาขยายวงจรจากท่าเรือคลองเตย ไปถึงพระโขนง พระประแดง บางขุนเทียน โดยใช้ชื่อ "ศาลหลวงปู่เปี่ยม" จนในปี พ.ศ. 2513 จัดตั้งเป็นมูลนิธิ ภายใต้การจัดตั้งโดยโรจน์ โชติรุ่งเรือง และคณะกรรมการรวม 15 ท่าน โดยคุณสมเกียรติ สมสกุลรุ่งเรือง เป็นผู้บริหารงานและคุณรัตนา ภรรยา เป็นเลขาธิการ หลังจากที่โรจน์ถึงแก่กรรม คณะกรรมการบริหารมูลนิธิ จึงได้ยื่นขอเปลี่ยนใบอนุญาตจัดตั้งมูลนิธิร่วมกตัญญู เปลี่ยนชื่อประธานกรรมการ มาเป็นชื่อ สมเกียรติ สมสกุลรุ่งเรือง เมื่อวันที่ 20 มีนาคม 2530 จนถึงปัจจุบัน

เมื่อเหตุการณ์น้ำท่วมภาคใต้ในปี พ.ศ. 2517 มูลนิธิร่วมกตัญญูได้ขยายงานเพิ่มในส่วนงานแผนกช่วยเหลือผู้ประสบภัยและศูนย์วิทยุสื่อสาร รวมถึงงานการศึกษา

## อ้างอิง

## ดูเพิ่ม
* มูลนิธิป่อเต็กตึ๊ง
* หน่วยกู้ภัย"เมืองยาว" ทีม
* มูลนิธิสยามรวมใจ

## แหล่งข้อมูลอื่น
* มูลนิธิร่วมกตัญญู 
* 义德善堂 ที่ ไป่ตู้ไป่เค่อ 

ร่วมกตัญญู
หมวดหมู่:องค์การที่ก่อตั้งในปี พ.ศ. 2513
หมวดหมู่:บริการช่วยเหลือฉุกเฉินบนท้องถนน
หมวดหมู่:อาสาสมัครค้นหาและกู้ภัยในประเทศไทย
หมู่เกาะเวสต์อินดีส

thumb|400px|แผนที่แบ่งเขตการปกครองในหมู่เกาะเวสต์อินดีส

**หมู่เกาะเวสต์อินดีส ()** เป็นภูมิภาคในเขตลุ่มน้ำแคริบเบียนและมหาสมุทรแอตแลนติกเหนือ ซึ่งมีเกาะต่าง ๆ และประเทศที่เป็นเกาะของเกรตเตอร์แอนทิลลีส เลสเซอร์แอนทิลลีส และหมู่เกาะลูคายานเป็นจำนวนมาก

หลังจากการเดินทางครั้งแรกของคริสโตเฟอร์ โคลัมบัสซึ่งเดินทางไปยังทวีปอเมริกา ชาวยุโรปก็เริ่มใช้คำว่า "เวสต์อินดีส" () เพื่อจำแนกภูมิภาคนั้นออกจากหมู่เกาะอีสต์อินดีส (เอเชียใต้และเอเชียตะวันออกเฉียงใต้)

## ประวัติศาสตร์

## อ้างอิง


หมวดหมู่:หมู่เกาะเวสต์อินดีส

พระสันตะปาปาจากฝรั่งเศสได้ยกพลขึ้นบกแล้วยึดหมู่เกาะเพื่อสร้างฐานทัพ อากาศ ที่รู้จักรกันในชื่อ เกาะทาราวะ
เกรตเตอร์แอนทิลลีส

**เกรตเตอร์แอนทิลลีส** () เป็นหนึ่งในสามกลุ่มเกาะในทะเลแคริบเบียน ประกอบด้วยคิวบา จาเมกา เกาะฮิสปันโยลา (ประเทศเฮติและสาธารณรัฐโดมินิกัน) และปวยร์โตรีโก หมู่เกาะเกรตเตอร์แอนทิลลีสนั้นคิดเป็นพื้นที่ร้อยละ 90 ของหมู่เกาะในเวสต์อินดีส

## อ้างอิง
พจน์ สะเพียรชัย

**ศาสตราจารย์ พจน์ สะเพียรชัย**  (25 ธันวาคม พ.ศ. 2475 - 27 ตุลาคม พ.ศ. 2560) อดีตรัฐมนตรีช่วยว่าการกระทรวงศึกษาธิการ อดีตอธิการบดีมหาวิทยาลัยศรีนครินทรวิโรฒ อดีตรักษาการอธิการบดีมหาวิทยาลัยบูรพา อดีตนายกสภาสถาบันการเรียนรู้เพื่อปวงชน และอดีตนายกสภามหาวิทยาลัยราชภัฏอุดรธานี

## ประวัติ
ดร.พจน์ สะเพียรชัย เกิดเมื่อวันที่ 25 ธันวาคม พ.ศ. 2475 ที่อำเภอกุมภวาปี จังหวัดอุดรธานี เป็นบุตรคนที่ 1 ของพี่น้อง 9 คน ของนายชัย กับโขย์ สะเพียรชัย สำเร็จการศึกษาระดับประถมที่ โรงเรียนฝึกหัดครูนครราชสีมา มัธยมที่โรงเรียนฝึกหัดครูบ้านสมเด็จเจ้าพระยา โรงเรียนระดับปริญญาตรีการศึกษาบัณฑิต จากวิทยาลัยวิชาการศึกษาประสานมิตร ระดับปริญญาโทและปริญญาเอก ด้านจิตวิทยาการศึกษา จากมหาวิทยาลัยอินเดียนา ประเทศสหรัฐอเมริกา และผ่านการศึกษาอบรมจากวิทยาลัยป้องกันราชอาณาจักร (วปอ.) รุ่นที่ 22

## การทำงาน
ดร.พจน์ สะเพียรชัย เคยได้รับแต่งตั้งเป็นเลขาธิการคณะกรรมการการศึกษาแห่งชาติ เมื่อปี พ.ศ. 2524 ถึงปี พ.ศ. 2530 เป็นรองปลัดทบวงมหาวิทยาลัย ในปี พ.ศ. 2530 ถึงปี พ.ศ. 2536 และได้รับแต่งตั้งให้ทำหน้าที่รักษาการอธิการบดีมหาวิทยาลัยบูรพา ในระหว่างปี พ.ศ. 2536 ถึง พ.ศ. 2537 และได้รับตำแหน่งฝ่ายบริหารเป็นอธิการบดีมหาวิทยาลัยศรีนครินทรวิโรฒ ในระหว่างปี พ.ศ. 2536 ถึง พ.ศ. 2540 ในทางวิชาการได้รับแต่งตั้งตำแหน่งทางวิชาการเป็น **[[ศาสตราจารย์]]** 

ดร.พจน์ สะเพียรชัย ได้รับแต่งตั้งเป็นรัฐมนตรีช่วยว่าการกระทรวงศึกษาธิการ ในรัฐบาลของพลเอกชวลิต ยงใจยุทธ ซึ่งมีนายชิงชัย มงคลธรรม เป็นรัฐมนตรีว่าการฯ

ดร.พจน์ สะเพียรชัย เป็นบุคคลในวงการการศึกษาที่มีส่วนในการดำเนินงานของสถาบันการศึกษาหลายแห่ง อาทิ เป็นที่ปรึกษาอธิการบดีมหาวิทยาลัยกรุงเทพ นายกสภามหาวิทยาลัยราชภัฏอุดรธานี เป็นประธานคณะกรรมการตรวจสอบและติดตามการดำเนินการมหาวิทยาลัยแม่ฟ้าหลวง อุปนายกสภาสถาบันเทคโนโลยีพระจอมเกล้าเจ้าคุณทหารลาดกระบัง

## ถึงแก่อนิจกรรม
พจน์ สะเพียรชัย ถึงแก่อนิจกรรมเมื่อวันที่ 27 ตุลาคม พ.ศ. 2560

## เครื่องราชอิสริยาภรณ์

## อ้างอิง

หมวดหมู่:ข้าราชการพลเรือนชาวไทย
หมวดหมู่:อาจารย์คณะครุศาสตร์ - ศึกษาศาสตร์
หมวดหมู่:อธิการบดีมหาวิทยาลัยศรีนครินทรวิโรฒ
หมวดหมู่:อธิการบดีมหาวิทยาลัยบูรพา
หมวดหมู่:ศาสตราจารย์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:บุคคลจากคณะศึกษาศาสตร์ มหาวิทยาลัยศรีนครินทรวิโรฒ
หมวดหมู่:บุคคลจากมหาวิทยาลัยอินดีแอนา
หมวดหมู่:บุคคลจากวิทยาลัยป้องกันราชอาณาจักร
หมวดหมู่:บุคคลจากอำเภอกุมภวาปี
หมวดหมู่:ผู้ได้รับปริญญากิตติมศักดิ์จากมหาวิทยาลัยรามคำแหง
หมวดหมู่:สมาชิกสภาที่ปรึกษาเศรษฐกิจและสังคมแห่งชาติ
หมวดหมู่:นายกสภาสถาบันอุดมศึกษาในประเทศไทย
ขั้นตอนวิธีของชไตน์เฮาส์ จอห์นสันและทร็อทเทอร์

**ขั้นตอนวิธีของชไตน์เฮาส์ จอห์นสันและทร็อทเทอร์** () คือ ขั้นตอนวิธีสร้างวิธีการเรียงสับเปลี่ยนโดยอาศัยการสลับที่ของตัวเลข

## นิยาม
### ทิศทาง
เริ่มจากกำหนดให้ตัวเลขเริ่มต้นจากค่าน้อยและเพิ่มขึ้นตามลำดับไปจนถึงตัวเลขที่ต้องการ และกำหนดทิศทางให้กับตัวเลขแต่ละตัวด้วยทิศทางซ้ายเป็นค่าเริ่มต้น ยกตัวอย่างเช่น

: ) ที่ตามหลังตัวเลขหมายถึงทิศทางขวา

: 3>  

: ถ้าตัวเลขอยู่ทางขวาสุด และมีทิศทางขวา หรือตัวเลขอยู่ทางซ้ายสุดและมีทิศทางซ้าย จะเรียกเลขนั้นว่าตัวเลขที่เปลี่ยนที่ไม่ได้

## ขั้นตอนวิธี

# ขั้นตอนวิธีนี้จะทำงานโดยอาศัยตัวเลขที่มีการเรียงลำดับจากน้อยไปมากและมีการกำหนดทิศทางของตัวเลขแต่ละตัวเป็นทิศทางซ้าย
# หาตัวเลขที่เปลี่ยนที่ได้ที่มีค่ามากที่สุดแล้วสลับกับตัวเลขที่อยู่ติดกันในทิศทางนั้นๆ ห้ามเปลี่ยนทิศทางของตัวเลขที่สลับกัน
# ถ้าตัวเลขที่มีค่ามากที่สุดเปลี่ยนที่ไปจนไม่สามารถเปลี่ยนที่ได้แล้ว ให้หาตัวเลขที่เปลี่ยนที่ได้ที่มีค่ารองลงมาแล้วทำการสลับที่เช่นเดียวกัน
# ในแต่ละรอบที่ทำการสลับที่นั้นให้ตรวจสอบว่ามีตัวเลขที่มีค่ามากกว่าตัวเลขที่สลับที่อยู่หรือไม่ ถ้ามีให้เปลี่ยนทิศทางของตัวเลขที่มีค่ามากกว่า ไม่ว่าจะมีกี่ตัวก็ตาม
# ขั้นตอนวิธีนี้จะสิ้นสุดลงก็ต่อเมื่อไม่มีตัวเลขที่เปลี่ยนที่ได้แล้ว

### แสดงตามขั้นตอนวิธี
: มีเลขจำนวน 3 ตัว จะทำให้มีวิธีเรียงสับเปลี่ยน 6 วิธี
#   
: ขั้นตอนวิธีนี้สิ้นสุดลงเนื่องจากไม่มีตัวเลขที่สามารถเปลี่ยนที่ได้อีกแล้ว
: 
: 
: 3> เปลี่ยนที่ไม่ได้ เนื่องจากอยู่ทางขวาสุดและมีทิศทางขวา

### ตัวอย่าง เมื่อมีตัวเลขจำนวน 4 ตัว
: มีเลขจำนวน 4 ตัว จะทำให้มีวิธีเรียงสับเปลี่ยน 24 วิธี
#    
#  3>  4>    
#      
#  
#  3>
#  4>

## ประสิทธิภาพการทำงาน
ขั้นตอนวิธีนี้มีเวลาในการทำงานเป็น Θ(n!) เมื่อ n คือจำนวนตัวเลขที่ต้องการหาวิธีการเรียงสับเปลี่ยน เนื่องจากจำนวนวิธีการเรียงสับเปลี่ยนคือ n! เพราะฉะนั้นการใช้ขั้นตอนวิธีในการแจกแจงวิธีการเรียงสับเปลี่ยนจึงต้องใช้ n! ด้วย

## ตัวอย่างการประยุกต์ใช้งาน
ในปริศนาควีนแปดตัวสามารถนำขั้นตอนวิธีนี้ไปใช้ในการเลือกตำแหน่งการวางควีน เนื่องจากควีนไม่สามารถอยู่ในแถวหรือหลักเดียวกันได้มากกว่าหนึ่งตัว จึงไม่ทำให้เกิดเลขซ้ำกัน การใช้วิธีการเรียงสับเปลี่ยนจึงเป็นทางเลือกหนึ่งสำหรับการแก้ปัญหาประเภทนี้

## อ้างอิง
* The American Mathematical Monthly, Vol. 83, No. 8, Oct., 1976, หน้า 629
* Tropenhitze  Steinhaus Johnson Trotter permutation algorithm explained and implemented in Java

## แหล่งข้อมูลอื่น

* Calculating Permutations and Job Interview Questions
* Information on Permutations 
* Permutations

หมวดหมู่:ขั้นตอนวิธี
พิมลรัตน์ พิศลยบุตร

**พิมลรัตน์ พิศลยบุตร**  นักแสดงชาวไทย เกิดเมื่อวันที่ 3 มิถุนายน พ.ศ. 2526 มีชื่อเสียงในฐานะนักแสดงจากภาพยนตร์เรื่อง **[[สุริโยทัย]]

== ประวัติ ==
''กบ พิมลรัตน์'' เป็นคนกรุงเทพมหานคร เกิดที่โรงพยาบาลสมิติเวช เป็นบุตรสาวของ นายพิศิษฐ์ (บิดา) และ นางลาวัลย์ พิศลยบุตร (มารดา) มีพี่น้องทั้งหมด 6 คน เคยเข้าศึกษาในระดับอนุบาล - ประถมศึกษา จากโรงเรียนสมถวิลราชดำริ ชั้นมัธยมศึกษา จากโรงเรียนผะดุงศิษย์พิทยา สายศิลป์-คำนวณ และสำเร็จการศึกษาในระดับปริญญาตรีจาก [[มหาวิทยาลัยรังสิต]] คณะนิเทศศาสตร์ สาขาการประชาสัมพันธ์

เข้าสู่วงการบันเทิงโดยการถ่ายโฆษณาในอายุเพียง 13 ปี เช่น ยาสระผม ”ทิมโมเท”, ถ่ายภาพนิ่งยาสีฟัน “ดาร์ลี่” เป็นต้น

ต่อมาได้รับเลือกให้แสดงภาพยนตร์อิงประวัติศาสตร์ฟอร์มยักษ์สร้างขึ้นจากพระราชดำริของ[[สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง]] ในเรื่อง **สุริโยไท** รับบทเป็น พระสุริโยทัย (ตอนเด็ก) และพระสวัสดิราช (ลูกของพระสุริโยไท) กำกับโดย[[หม่อมเจ้าชาตรีเฉลิม ยุคล]] ซึ่งเป็นผลงานที่สร้างชื่อเสียงในวงการบันเทิงให้กับเธอทำให้เธอดังเป็นพลุแตกชั่วข้ามคืนทันทีเมื่อภาพยนตร์เข้าฉายทุกโรงภาพยนตร์

และได้ร่วมงานกับผู้กำกับ Hollywood รุ่นใหญ่อย่าง Francis Ford Coppola ซึ่งเป็นพระสหายของหม่อมเจ้าชาตรีเฉลิม ยุคลในภาพยนตร์สุริโยไท Version 4 ชม. เรียบเรียงและกำกับใหม่บางส่วนเพิ่มเติมซึ่งเข้าฉายในประเทศสเปนเป็นที่แรกและประเทศอื่น ๆ รวมถึงเมืองไทยด้วย หลังจากนั่นจึงรับเล่นละครกับทางช่อง 3 เป็นเรื่องแรกแนวแฟนตาซีอิงวรรณคดี จากบทประพันธ์ของ “แก้วเก้า” เรื่อง **ปลายเทียน*' รับบทเป็น *เจ้าสร้อยสุมาลี* และเป็นละครเรื่องแรกที่สร้างชื่อเสียงให้กับเธอเช่นกัน

ด้านชีวิตส่วนตัว สมรส กับ ประสพ พลากรกิตติ กรรมการผู้จัดการ บริษัท เคมีโก้ อินเตอร์ คอร์ปอเรชั่น จำกัด เมื่อวันที่ 12 ตุลาคม พ.ศ. 2559 แต่เมื่อวันที่ 1 ตุลาคม พ.ศ. 2567 กบได้ออมาให้สัมภาษณ์ว่า ได้เลิกรากับสามีแล้ว ซึ่งทั้งคู่ไม่ได้จดทะเบียนสมรสกัน

== ผลงาน ==
=== ภาพยนตร์ ===

| rowspan = "1"  align = "center"| 2544 || align = "center"| *สุริโยไท* || align = "center"| [[พระสุริโยไท]] (วัยสาว)/ พระสวัสดิราช ([[พระวิสุทธิกษัตรีย์]])
|-
| rowspan = "1"  align = "center"| 2548 || align = "center"| *เสือคาบดาบ*  || align = "center"| ดวงดาว
|-
| rowspan = "1"  align = "center"| 2553 || align = "center"| *ตายโหง  ตอน "ซานติฆ่า"*  || align = "center"| แป้ง
|-
| rowspan = "1"  align = "center"| 2554 || align = "center"| *คนโขน *|| align = "center"| รำไพ 
|-
| rowspan = "1"  align = "center"| 2558 || align = "center"| *พันท้ายนรสิงห์* || align = "center"| พระองค์รัตนา
|-
| rowspan = "1"  align = "center"| 2559 ||align = "center"| *ขุนพันธ์'' || align = "center"| บุหงา
|-
|}

### ละคร

### มิวสิกวีดีโอ
* บอกได้ไหม ผลงานเพลงของ เต็ม วุฒิสิทธิ์ สืบสุวรรณ
* รัก ผลงานเพลงของ เต็ม วุฒิสิทธิ์ สืบสุวรรณ
* ช่องว่างในหัวใจ (แสดงคู่กับ ฟิล์ม รัฐภูมิ โตคงทรัพย์) ผลงานเพลงของเสือ ธนพล จากค่ายมิวสิค อาร์มี่

### พิธีกร
* รายการ 5 อภินิหาร ช่อง 5

## อ้างอิง
* พิมลรัตน์ พิศลยบุตร กบ ประวัติจาก nangdee.com
* ‘กบ’ พิมลรัตน์ พิศลยบุตร เรียบง่าย…ไม่ใช่เรียบร้อย

หมวดหมู่:นักแสดงหญิงจากกรุงเทพมหานคร
หมวดหมู่:นักแสดงหญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงภาพยนตร์หญิงชาวไทย
หมวดหมู่:บุคคลจากวิทยาลัยนิเทศศาสตร์ มหาวิทยาลัยรังสิต
หมวดหมู่:นักแสดงหญิงชาวไทยในศตวรรษที่ 21
วรวุฒิ วังสวัสดิ์

**วรวุฒิ วังสวัสดิ์** เป็นอดีตนักฟุตบอลอาชีพในไทยลีก เคยค้าแข้งให้กับสโมสรทีทีเอ็ม สมุทรสาครและการท่าเรือไทย เอฟ.ซี. ปัจจุบันเป็นผู้ช่วยผู้ฝึกสอนให้กับสิงห์ เชียงราย ยูไนเต็ดในไทยลีก

## ประวัติ
วรวุฒิ วังสวัสดิ์ สำเร็จการศึกษาระดับมัธยมจากโรงเรียนเทพศิรินทร์เมื่อปี พ.ศ. 2541  และสำเร็จการศึกษาในระดับปริญญาตรีที่มหาวิทยาลัยศรีปทุม 

## เกียรติยศ
**ถ้วย ก** x 2

2545 & 2550 - โอสภสภา

**ถ้วยควีนสคัพ** x 3

2545 & 2546 & 2547 - โอสภสภา

**โตโยต้าคัพ**

2553 - ท่าเรือ

เขาเป็นผู้เล่นที่ยิงประตูในโตโยต้าคัพ 2010 ในนัดชิงเมื่อเจอบุรีรัมย์-การไฟฟ้าฯด้วยคะแนน  2-1

**ฟุตบอลกระชับมิตรไทยเชลซี**

## อ้างอิง

## แหล่งข้อมูลอื่น
* http://www.thaiportfc.com/team/players/first-team.html 
* 

หมวดหมู่:นักฟุตบอลชายชาวไทย
หมวดหมู่:ผู้จัดการทีมฟุตบอลชาวไทย
หมวดหมู่:นักฟุตบอลจากกรุงเทพมหานคร
หมวดหมู่:บุคคลจากโรงเรียนเทพศิรินทร์
หมวดหมู่:ผู้เล่นสโมสรฟุตบอลการท่าเรือ
หมวดหมู่:ผู้เล่นสโมสรฟุตบอลยาสูบ
หมวดหมู่:ผู้เล่นสโมสรฟุตบอลจัมปาศรี ยูไนเต็ด
หมวดหมู่:ผู้เล่นสโมสรฟุตบอลสุพรรณบุรี
หมวดหมู่:ผู้เล่นสโมสรฟุตบอลบางกอก
หมวดหมู่:ผู้จัดการทีมสโมสรฟุตบอลเชียงใหม่
โรงงานนาโน

**โรงงานนาโน** เป็น อุปกรณ์ ในความคิดของเอริค เดรซเลิอร์ (Eric Drexler) ที่จะสามารกำหนดทิศทางของปฏิกิริยาเคมี โดยการจัดตำแหน่งอย่างแม่นยำของโมเลกุลที่อยู่ในปฏิกิริยานั้น
โมเลกุลชีววิทยาบางชนิด เช่น ไรโบโซม มีคุณสมบัติที่ตรงกับโรงงานนาโน โดยพฤติกรรมของไรโบโซมเป็นดังนี้ ไรโบโซมรับคำสั่่งจาก เอ็มอาร์เอ็นเอ และทำการประกอบลำดับของกรดอะมิโนเพื่อสร้างโมเลกุลของโปรตีนตามคำสั่งนั้น

ตั้งแต่ปี พ.ศ. 2550 สภาวิจัยทางวิศวกรรมและวิทยาศาสตร์กายภาพของอังกฤษ ให้ทุนสนับสนุนการพัฒนาของ โรงงานนาโน ที่มีลักษณะคล้ายไรโบโซม
เป็นที่ชัดเจนว่า โรงงานนาโน นี้จะเป็นไปได้ในระดับที่จำกัด 
โครงการแผนกลยุทย์ทางเทคโนโลยี นำโดย สถาบันแบตเทิลเมโมเรียล (Battelle Memorial Institute) และสนับสนุนโดยหลายๆห้องวิจัยแห่งชาติของสหรัฐอเมริกา ได้สำรวจขอบเขตของเทคโนโลยีในการประกอบอะตอมอย่างแม่นยำหลายๆชนิด รวมถึง เทคโนโลยีประกอบโมเลกุลที่โปรแกรมได้ ทั้งในยุคบุกเบิก และ เทคโนโลยีที่คาดว่าจะเป็นโอกาสในระยะยาว โดยเผยแพร่รายงานนั้นออกมาใน เดือนธันวาคมของ ปี พ.ศ. 2550

ในทำนองเดียวกัน ก็ได้ใช้ชื่อของ **โรงงานนาโน** ในนิยายวิทยาศาสตร์ ในการอ้างถึง เครื่องจักรนาโนสารพัดชนิดที่สามารถควบคุมอะตอมได้อย่างมหัศจรรย์ ซึ่งส่วนใหญ่แล้วอาจจะเป็นไปไม่ได้ในความเป็นจริง

## อ้างอิง

## แหล่งข้อมูลอื่น
*Nanoengineer-1  free Open-source multi-scale modeling and simulation program for nano-composites with special support for structural DNA nanotechnology
*Nano-Hive: Nanospace Simulator free software for modeling nanotech entities
*Foresight Institute proposes guidelines for responsible development  of molecular manufacturing technologies
*Center for Responsible Nanotechnology
*Molecular Assembler website
*Rage Against the (Green) Machine  article originally in Wired
*Government launches nano study UK EducationGuardian, 11 June 2003
*"Unraveling the Big Debate over Small Machines "
*Paper on assembly
*http://www.zyvex.com/nanotech/nano4/merklePaper.html
*Kinematic Self-Replicating Machines (http://www.MolecularAssembler.com/KSRM.htm) online technical book: first comprehensive survey of molecular assemblers (2004) by Robert Freitas and Ralph Merkle
*Design of a Primitive Nanofactory 
*Video - Nanofactory in Action 
*Nanofactory technology 
*Review of Molecular Manufacturing

หมวดหมู่:นาโนเทคโนโลยี
อิงลิชทาวน์

**อิงลิชทาวน์** (หรือรู้จักกันในชื่อ **Englishtown**, **EF Englishtown** หรือ **Englishtown.com**) คือโรงเรียนสอนภาษาอังกฤษออนไลน์ที่นำเสนอบริการอี-เลิร์นนิ่งสำหรับผู้ใหญ่ ด้วยหลักสูตรที่ผ่านการรับรองจากมหาวิทยาลัยผ่านทางบทเรียนสนทนาออนไลน์กลุ่มและการติวเข้มส่วนตัว อิงลิชทาวน์เป็นส่วนหนึ่งของ อีเอฟ เอ็ดดูเคชั่น เฟิร์ส ได้ทำงานร่วมกับบริษัทกว่า 1,200 แห่งและมีผู้เข้าใช้มากกว่า 15 ล้านคน

## ประวัติ
[right|thumb|330px|EF [บอสตัน]]
อิงลิชทาวน์ ถูกก่อตั้งขึ้นเมื่อปี ค.ศ. 1996 โดย บิล ฟิชเชอร์ ผู้เป็นประธานบริษัท และมีสำนักงานใหญ่อยู่ที่เมืองลูเซิร์น ประเทศสวิตเซอร์แลนด์ และมีศูนย์วิจัยและพัฒนาอยู่ในเมืองเซี่ยงไฮ้  

## แนวทางการเรียน
อิงลิชทาวน์ นำเสนอคอร์สภาษาอังกฤษออนไลน์และบทเรียนที่ทำการสอนสด ๆ โดยครูเจ้าของภาษาอังกฤษผู้ทรงคุณวุฒิ โดยมีหลักการเรียนว่า: “เรียนรู้ ลองใช้ นำไปประยุกต์ แล้วรับประกาศนียบัตร” (**Learn**, **Try**, **Apply** and **Certify**) นักเรียนจะได้ ”เรียนรู้” กับบทเรียนที่ใช้วิดีโอเป็นหลักและกิจกรรมต่าง ๆ มากมาย “ลองใช้” ทักษะด้านภาษาอังกฤษด้วยการฝึกกับครูเจ้าของภาษา นำทักษะภาษาอังกฤษที่ได้เรียนรู้มา “ไปประยุกต์” ใช้กับเพื่อนนักเรียนคนอื่น ๆ ที่มาจากประเทศต่าง ๆ ทั่วโลก และสุดท้าย ”รับใบประกาศนียบัตร” ที่ได้รับการรับรองจากมหาวิทยาลัย

## ความร่วมมือ
อิงลิชทาวน์เป็นผู้สนับสนุนหลักด้านการฝึกอบรมภาษาอย่างเป็นทางการให้กับมหกรรมโอลิมปิกในปี ค.ศ. 2008 ณ กรุงปักกิ่ง โดยให้การฝึกอบรมภาษากับอาสาสมัครกว่า 60,000 คน และช่วยฝึกอบรมภาษาให้กับโซซีเกมส์ 2014 ที่ประเทศรัสเซียและมหกรรมฟุตบอลโลก 2014 ที่ประเทศบราซิลเช่นเดียวกัน

## รางวัลและความสำเร็จ
อิงลิชทาวน์ได้รับรางวัลดังต่อไปนี้
* อินเตอร์แอคทีฟมีเดียอวอร์ด (Interactive Media Award)
* คอมมิวเนียส-เอ็ดดูเคชั่น-อวอร์ด (Comenius-EduMedia-Award)
* ฮิวแมนรีซอร์สเอ็คเซ็คคูทีฟส์ท็อปเทรนนิ่งโปรดัคท์ออฟเดอะเยียร์ (Human Resource Executive ®’s Top Training Product of the Year Award)

## บริษัทที่เกี่ยวข้อง
อิงลิชทาวน์เป็นส่วนหนึ่งของ อีเอฟ เอ็ดดูเคชั่น เฟิร์ส ซึ่งก่อตั้งขึ้นในปี ค.ศ. 1965 ในประเทศสวีเดนโดย เบอร์ทิล ฮัลท์ ซึ่งปัจจุบัน อีเอฟ เป็นองค์กรทางการศึกษาเอกชนที่ใหญ่ที่สุดในโลก โดยมีองค์กรย่อยและองค์กรไม่หวังผลกำไร 15 องค์กรในเครือ ซึ่งดำเนินกิจกรรมเกี่ยวกับการเรียนรู้ภาษา ทัศนศึกษา โครงการแลกเปลี่ยนนักเรียน และเตรียมภาษาก่อนเข้าเรียนต่อในระดับมหาวิทยาลัย 

## ดูเพิ่ม
* การศึกษาผ่านสื่ออิเล็กทรอนิกส์
* ภาษาอังกฤษ
* อินเทอร์เน็ต
* EF Englishtown 

## อ้างอิง

## แหล่งข้อมูลอื่น
* อิงลิชทาวน์ (Englishtown)
* เรียนภาษาอังกฤษออนไลน์ (Rianenglish)
หมวดหมู่:บริษัทของสวีเดน
หมวดหมู่:บริษัทของสวิตเซอร์แลนด์
หมวดหมู่:บริษัทที่ก่อตั้งในปี พ.ศ. 2539
หมวดหมู่:โรงเรียนออนไลน์
สังข์ทอง ศรีธเรศ

**สังข์ทอง ศรีธเรศ** (30 มิถุนายน พ.ศ. 2484 – 1 กุมภาพันธ์ พ.ศ. 2543) อดีตรัฐมนตรีช่วยว่าการกระทรวงศึกษาธิการ ในรัฐบาลชวน หลีกภัย และรัฐบาลของพลเอกชวลิต ยงใจยุทธ อดีตสมาชิกสภาผู้แทนราษฎรจังหวัดกาฬสินธุ์ 7 สมัย

## ประวัติ
สังข์ทอง เกิดเมื่อวันที่ 30 มิถุนายน พ.ศ. 2484 เป็นบุตรนายเคน กับนางเทา ศรีธเรศ มีพี่น้อง 7 คน ด้านครอบครัวสมรสกับบุญรื่น ศรีธเรศ (สกุลเดิม: มัธยมนันทน์) อดีตรัฐมนตรีช่วยว่าการกระทรวงศึกษาธิการ ในรัฐบาลยิ่งลักษณ์ ชินวัตร มีบุตร-ธิดา 3 คน

สำเร็จการศึกษาระดับปริญญาตรี คณะนิติศาสตร์ จากมหาวิทยาลัยรามคำแหง 

สังข์ทอง เสียชีวิตด้วยภาวะท่อน้ำดีอุดตัน เมื่อวันที่ 1 กุมภาพันธ์ พ.ศ. 2543 สิริอายุรวม 58 ปี

## การทำงาน
สังข์ทอง ได้รับเลือกตั้งเป็นสมาชิกสภาผู้แทนราษฎรจังหวัดกาฬสินธุ์ ครั้งแรกในการเลือกตั้ง พ.ศ. 2526 สังกัดพรรคกิจสังคม ต่อมาในการเลือกตั้ง พ.ศ. 2535 จึงได้ย้ายมาสังกัดพรรคความหวังใหม่ และได้รับแต่งตั้งเป็นรัฐมนตรีช่วยว่าการกระทรวงศึกษาธิการ ในรัฐบาลชวน หลีกภัย ในปี พ.ศ. 2535 และในรัฐบาลพลเอกชวลิต ยงใจยุทธ พ.ศ. 2537

## การศาสนา
สังข์ทอง ในฐานะรัฐมนตรีช่วยว่าการกระทรวงศึกษาธิการ ในคณะรัฐมนตรีไทย คณะที่ 52 เป็นตัวแทนของกระทรวงในการเสนอร่างพระราชบัญญัติมหาวิทยาลัยสงฆ์ทั้ง 2 แห่งต่อรัฐสภา เพื่อตราขึ้นเป็นพระราชบัญญัติมหาวิทยาลัยมหามกุฏราชวิทยาลัย พ.ศ. 2540 ของคณะสงฆ์ไทย (ฝ่ายธรรมยุตินิกาย) และพระราชบัญญัติมหาวิทยาลัยมหาจุฬาลงกรณราชวิทยาลัย พ.ศ. 2540 ของคณะสงฆ์ไทย (ฝ่ายมหานิกาย) ส่งผลให้มหาวิทยาลัยของคณะสงฆ์ไทยทั้งสองแห่ง มีพระราชบัญญัติรับรองสถานภาพเป็นมหาวิทยาลัยในกำกับของรัฐ และเป็นนิติบุคคลที่ไม่เป็นส่วนราชการและไม่เป็นรัฐวิสาหกิจ

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอกุฉินารายณ์
หมวดหมู่:นักการเมืองไทย
หมวดหมู่:ครูชาวไทย
หมวดหมู่:สมาชิกสภาผู้แทนราษฎรจังหวัดกาฬสินธุ์
หมวดหมู่:พรรคกิจสังคม
หมวดหมู่:พรรคความหวังใหม่
หมวดหมู่:บุคคลจากมหาวิทยาลัยราชภัฏมหาสารคาม
หมวดหมู่:บุคคลจากคณะนิติศาสตร์ มหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:เสียชีวิตจากโรคระบบทางเดินอาหาร
ภิญโญ นิโรจน์

**ภิญโญ นิโรจน์** (เกิด 22 เมษายน พ.ศ. 2494) ปัจจุบันดำรงตำแหน่งประธานสโมสรฟุตบอลจังหวัดนครสวรรค์ และที่ปรึกษาสมาคมนักวิทยุสมัครเล่นจังหวัดนครสวรรค์อดีตสมาชิกสภาผู้แทนราษฎรจังหวัดนครสวรรค์ สังกัดพรรคพลังประชารัฐ อดีตรัฐมนตรีประจำสำนักนายกรัฐมนตรี ในรัฐบาลชวน หลีกภัย  ปัจจุบันสังกัดพรรคภูมิใจไทย

## ประวัติ
ภิญโญ นิโรจน์ เกิดเมื่อวันที่ 22 เมษายน พ.ศ. 2494 ที่ตำบลหนองปลิง อำเภอเมืองนครสวรรค์ จังหวัดนครสวรรค์ เป็นบุตรของนายถาวร นิโรจน์ (เจ้าของถาวรฟาร์ม) กับนางสำเนาว์ นิโรจน์ สำเร็จการศึกษาระดับปริญญาตรี สาขาบริหารธุรกิจ จากมหาวิทยาลัยอิลลินอยส์ ประเทศสหรัฐอเมริกา

ด้านครอบครัวได้สมรสกับ นางอมรา นิโรจน์ อดีตผู้สมัครสมาชิกสภาผู้แทนราษฎรระบบสัดส่วนกลุ่มที่ 2 พรรครวมใจไทยชาติพัฒนา

## งานการเมือง
ภิญโญ นิโรจน์ ได้รับเลือกตั้งเป็นสมาชิกสภาผู้แทนราษฎร จังหวัดนครสวรรค์ ตั้งแต่การเลือกตั้ง พ.ศ. 2535 ในสังกัดพรรคสามัคคีธรรม ต่อมาได้ในสังกัดพรรคชาติพัฒนา ต่อมาได้รับแต่งตั้งเป็นผู้ช่วยเลขานุการรัฐมนตรีว่าการกระทรวงเกษตรและสหกรณ์ ในปี พ.ศ. 2538 ต่อมาได้ดำรงตำแหน่งรัฐมนตรีประจำสำนักนายกรัฐมนตรี ในรัฐบาลของนายชวน หลีกภัย

ในการเลือกตั้ง พ.ศ. 2544 ได้ลงสมัครในนามพรรคชาติไทย และได้รับเลือกเป็นสมัยที่ 5

ในการเลือกตั้ง พ.ศ. 2548 ได้ลงสมัครในระบบบัญชีรายชื่อ พรรคไทยรักไทย และได้รับเลือกตั้งเป็นสมัยที่ 6 

ในการเลือกตั้ง พ.ศ. 2550 และ พ.ศ. 2554 ดร.ภิญโญ นิโรจน์ ได้ลงสมัครรับเลือกตั้งสมาชิกสภาผู้แทนราษฎร จังหวัดนครสวรรค์ เขต 1 สังกัดพรรคชาติพัฒนาเพื่อแผ่นดิน แต่ไม่ได้รับเลือกตั้ง โดยแพ้ให้กับนายสงกรานต์ จิตสุทธิภากร ผู้สมัครจากพรรคประชาธิปัตย์

พ.ศ. 2562 ดร.ภิญโญ ได้ย้ายสังกัดยังพรรคพลังประชารัฐ และลงสมัครรับเลือกตั้งสมาชิกสภาผู้แทนราษฎรจังหวัดนครสวรรค์ และได้รับการเลือกตั้งอีกเป็นสมัยที่ 7

ปัจจุบัน ได้ย้ายมาสังกัดพรรคภูมิใจไทย และลงสมัครรับเลือกตั้งในระบบบัญชีรายชื่อลำดับที่ 17

## งานการศึกษา
ภิญโญ นิโรจน์ ได้รับแต่งตั้งเป็นนายกสภามหาวิทยาลัยราชภัฏนครสวรรค์ ตั้งแต่วันที่ 19 กรกฎาคม พ.ศ. 2555

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอเมืองนครสวรรค์
หมวดหมู่:นักการเมืองจากจังหวัดนครสวรรค์
หมวดหมู่:รัฐมนตรีประจำสำนักนายกรัฐมนตรีไทย
หมวดหมู่:สมาชิกสภาผู้แทนราษฎรจังหวัดนครสวรรค์
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นักการเมืองพรรคสามัคคีธรรม
หมวดหมู่:นักการเมืองพรรคชาติไทย
หมวดหมู่:นักการเมืองพรรคชาติพัฒนา (พ.ศ. 2535)
หมวดหมู่:นักการเมืองพรรคไทยรักไทย
หมวดหมู่:พรรคชาติพัฒนา (พ.ศ. 2550)
หมวดหมู่:นักการเมืองพรรคพลังประชารัฐ
หมวดหมู่:พรรคภูมิใจไทย
หมวดหมู่:นักวิทยุสมัครเล่นชาวไทย
หมวดหมู่:บุคคลจากมหาวิทยาลัยราชภัฏนครสวรรค์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
แรงกดดันจากคนรอบข้าง

**แรงกดดันจากคนรอบข้าง** หมายถึง อิทธิพลทางสังคมที่ส่งผลต่อพฤติกรรมของบุคคล ทำให้เปลี่ยนทัศนคติ ความคิด ค่านิยม หรือพฤติกรรมของตนเอง เพื่อให้ได้รับการยอมรับจากสังคม ครอบครัว เพื่อนร่วมงาน เป็นไปในแนวทางเดียวกับ คนในกลุ่มได้ สิ่งนี้อาจจะสร้างผลบวกหรือผลลบต่อบุคคลที่ได้รับแรงกดดันจากคนรอบข้างได้ บุคคลที่ได้รับแรงกดดันจากคนรอบข้างนั้น อาจจะอยากหรือไม่อยากจะเข้าเป็นสมาชิกของกลุ่มที่กำลังสร้างอิทธิพลบังคับเขาอยู่ก็ได้

แรงกดดันจากคนรอบข้างพบได้มากในช่วงวัยรุ่น เนื่องจากเป็นช่วงวัยที่ต้องการการยอมรับจากเพื่อนในสังคม และกำลังค้นหาตัวตนของตนเอง ทำให้มีโอกาสเกิดการเปลี่ยนแปลงพฤติกรรมตามกลุ่มได้ง่าย

## ประเภทของแรงกดดัน

* **แรงกดดันเชิงบวก** สนับสนุนให้บุคคลพัฒนาตนเอง เช่น เพื่อนชวนอ่านหนังสือ ออกกำลังกาย ตั้งเป้าทางการเรียน
* **แรงกดดันเชิงลบ** ผลักดันให้บุคคลทำสิ่งที่ฝืนความเชื่อหรือเป็นโทษต่อชีวิต เช่น ชักชวนให้ลองสิ่งเสี่ยง ๆ หรือทำพฤติกรรมที่ผิดกฎหมาย

## คำอธิบาย

ประสิทธิผลของแรงกดดันจากคนรอบข้างนั้นอธิบายด้วยทฤษฎีผลการเคลื่อนของอัตลักษณ์ (The Identity Shift Effect) โดยนักจิตวิทยาสังคม เวนดี้ เทรนอร์ (Wendy Treynor) 
ทฤษฎีผลการเคลื่อนของอัตลักษณ์ อธิบายว่า สภาวะประสานกลมกลืน (State of Harmony) ของบุคคลจะถูกรบกวนเมื่อเผชิญกับการคุมคามจากความขัดแย้งภายนอก หรือการถูกปฏิเสธจากสังคม เนื่องจากไม่เป็นไปตามค่านิยมหรือมาตรฐานของกลุ่ม 
ดังนั้นบุคคลนั้นจึงทำมีพฤติกรรมตามมาตรฐานของกลุ่ม แต่หลังจากที่เขาทำตามมาตรฐานของกลุ่ม ความรู้สึกขัดแย้งภายในก็จะเกิดขึ้น การถูกปฏิเสธจากตัวเอง เพราะบุคคลนั้นไม่ได้ทำตามมาตรฐานของตนเอง
เพื่อที่จะกำจัดความรู้สึกขัดแย้งภายในการเคลื่อนของอัตลักษณ์ หรือการเปลี่ยนมาตรฐานการเปลี่ยนบุคคลิกของตัวเองจึงเกิดขึ้น โดยการยอมรับเอามาตรฐานของกลุ่มมาเป็นมาตรฐานของตัวเอง
เมื่อสามารถกำจัดความขัดแย้งทางจิตได้แล้ว จิตจะกลับสู่สภาวะประสานกลมกลืน

## อ้างอิง

หมวดหมู่:เยาวชน
หมวดหมู่:จิตวิทยา
หมวดหมู่:สังคมวิทยา
หมวดหมู่:พฤติกรรม
ชั้นย่อยอีแลสโมแบรงไค

**ชั้นย่อยอีแลสโมแบรงไค** (ชั้นย่อย: Elasmobranchii) เป็นชั้นย่อยของปลาในชั้นปลากระดูกอ่อน เป็นปลากระดูกอ่อนที่เป็นที่รู้จักกันเป็นอย่างดี

ปลาในชั้นนี้มีวิวัฒนาการมาจากยุคดีโวเนียนยุคต้น (เมื่อ 400 ล้านปีก่อน) จนถึงปัจจุบัน

ลักษณะสำคัญของปลาในชั้นนี้คือ ไม่มีถุงลมช่วยในการว่ายน้ำ มีช่องเหงือกทั้งหมด 5–7 คู่เปิดออกสู่ภายนอกเพื่อใช้ในการหายใจ ครีบหลังแข็งมีเกล็ดแบบสาก มีฟันที่แข็งแรงหลายชุดในปาก ปากอยู่ต่ำลงมาทางด้านท้อง มีขากรรไกรที่ไม่เชื่อมติดกับกะโหลก และเมื่อเจริญเติบโตขึ้นกระดูกอ่อนจะแทนที่ด้วยกระดูกสันหลัง  รูจมูกทั้ง 2 ข้างไม่ทะลุเข้าช่องปาก หัวใจมี 2 ห้อง เม็ดเลือดแดงและเม็ดเลือดขาวมีนิวเคลียส เส้นประสาทสมอง 10 คู่ มีการสืบพันธุ์แบบอาศัยเพศด้วยการปฏิสนธิภายใน โดยที่ออกลูกเป็นตัว ตัวอ่อนเจริญในท่อรังไข่ เพศผู้จะมีอวัยวะเพศเป็นแท่ง 1 คู่ซึ่งวิวัฒนาการมาจากครีบ อยู่บริเวณกระดูกเชิงกราน บริเวณครีบท้อง ใช้สำหรับผสมพันธุ์และปล่อยอสุจิ ขณะที่เพศเมียจะมีช่องคลอด

เป็นปลากระดูกอ่อนที่เป็นที่รู้จักกันเป็นอย่างดี เช่น ปลาฉลาม, ปลากระเบน, ปลาฉนาก, ปลาโรนัน พบกระจายพันธุ์อยู่ทั่วโลก

### การจำแนก
**†Plesioselachus
**†Squatinactiformes
**†Protacrodontiformes
**†Cladoselachimorpha
***†Cladoselachiformes
**†Xenacanthimorpha
***†Xenacanthiformes
**Euselachii 
***Ctenacanthiformes
***†Hybodonta
****†Hybodontiformes
***Neoselachii
****Selachii 
*****Galeomorphi
******Heterodontiformes 
******Orectolobiformes 
******Lamniformes 
******Carcharhiniformes 
*****Squalomorphi
******Hexanchiformes 
******Echinorhiniformes 
******Squaliformes 
******†Protospinaciformes
******Squatiniformes 
******Pristiophoriformes 
*****Batoidea 
******Torpediniformes 
******Pristiformes 
******Rajiformes 
******Myliobatiformes

## อ้างอิง

## แหล่งข้อมูลอื่น
* Elasmobranchii. *Skaphandrus.com*. 

หมวดหมู่:ปลากระดูกอ่อน
ฝันเด่น จรรยาธนากร

**ฝันเด่น จรรยาธนากร** (เกิด 22 ตุลาคม พ.ศ. 2519) เป็นนักร้องและนักแสดงชาวไทย

## ประวัติ
นายกองตรี **ฝันเด่น จรรยาธนากร** เป็นนักร้องดูโอ้คู่หูพี่น้องฝาแฝดชื่อดัง ภายใต้สังกัดคีตา เอนเตอร์เทนเมนท์ เมื่อปี พ.ศ. 2537 - พ.ศ. 2539 ก่อนที่จะย้ายมาในสังกัดโอเอฟ เทโร เรคคอร์ด(เครือบีอีซี เทโร) และสังกัด จีเอ็มเอ็ม แกรมมี่,(2540-2543) โดยมีผลงานเพลงฮิตสร้างชื่อเสียง ได้แก่เพลง หัวไม่เหน่ง, แกล้งโง่, หมื่นคำลา, อะไรกันค๊ะ, ห้ามฉันที และเพลง ตัวสำรอง เป็นต้น โดยมียอดขายเกินล้านตลับ ทั้งชุดที่ 1 และชุดที่ 2

ด้านครอบครัว ฝันเด่นสมรสกับ สุนิตา ลีติกุล มีบุตรสาว 1 คน คือ พิชชารีย์ จรรยาธนากร (ชื่อเล่น : ฮานิ)

ในวันที่ 17 กันยายน พ.ศ. 2553 ได้มีพระบรมราชโองการโปรดเกล้าฯ พระราชทานยศ นายหมวดโท ให้กับ เล็ก ฝันเด่น

จากนั้นในวันที่ 14 พฤศจิกายน พ.ศ. 2556 ได้มีพระบรมราชโองการโปรดเกล้าฯ พระราชทานยศ นายหมวดเอก ให้กับ เล็ก ฝันเด่น

## ผลงานเพลง

## ผลงานการแสดง

### ละครโทรทัศน์
* ปี พ.ศ. 2540 สื่อสิเน่หา (/ช่อง 7) รับบทเป็น
* ปี พ.ศ. 2544 รักสลับขั้ว (เมจิค แอ็ดเวอร์เทนเม้นท์/ช่อง 3) รับบทเป็น 
* ปี พ.ศ. 2544 ดาวหลงฟ้า ภูผาสีเงิน (/ช่อง 7) รับบทเป็น 
* ปี พ.ศ. 2545 ลูกผู้ชายหัวใจเพชร (/ช่อง 7) รับบทเป็น โจ๊ก
* ปี พ.ศ. 2547 พรายปรารถนา (/ช่อง 3) รับบทเป็น พีรยศ
* ปี พ.ศ. 2547 สะใภ้ซ่าส์ แม่ย่าเฮี้ยน (/ช่อง 3) รับบทเป็น ยม
* ปี พ.ศ. 2548 ชิชา สาวน้อยมหัศจรรย์ (โพลีพลัส/ช่อง 3) รับบทเป็น
* ปี พ.ศ. 2548 นางฟ้าไซเบอร์ (/ช่อง 3) รับบทเป็น
* ปี พ.ศ. 2551 อธิษฐานรัก (/ช่อง 5) รับบทเป็น คำหลาว
* ปี พ.ศ. 2551 วิมานมังกร (/ช่อง 7) รับบทเป็น
* ปี พ.ศ. 2553 วิวาห์ว้าวุ่น (/ช่อง 3) รับบทเป็น ชัย
* ปี พ.ศ. 2558 บัลลังก์เมฆ (/ช่องวัน) รับบทเป็น ศุภกิจ (รับเชิญ)
* ปี พ.ศ. 2559 ชาติพยัคฆ์ (/ช่อง 3) รับบทเป็น อาเฉียง
* ปี พ.ศ. 2561 ดวงใจในไฟหนาว (กู๊ด ฟีลลิ่ง/ช่อง 3) รับบทเป็น สุนทร
* ปี พ.ศ. 2563 มังกรเจ้าพระยา (/ช่อง 7) รับบทเป็น จุงไช้
* ปี พ.ศ. 2564 ให้รักพิพากษา Dare To Love (ชลลัมพีโปรดั๊กชั่น/ช่อง 3) รับบทเป็น หมอเทพ (นักธุรกิจ) (รับเชิญ)
* ปี พ.ศ. 2564 พฤษภา-ธันวา รักแท้แค่เกิดก่อน (ไฮพิกเซล/ช่อง 3) รับบทเป็น อาคิม (ผู้จัดการสนามโบว์ลิ่ง) (รับเชิญ)
* ปี พ.ศ. 2566 สะใภ้สายสตรอง (กู๊ด ฟีลลิ่ง/ช่อง 3) รับบทเป็น ทอม นักแสดง

### ละครชุด
* ปี พ.ศ. 2559 เราเกิดในรัชกาลที่ ๙ เดอะซีรีส์ (/ช่องวัน 31) รับบทเป็น 
* ปี พ.ศ. 25 (/ช่อง) รับบทเป็น 

### ซิทคอม
* ปี พ.ศ. 2561 ศึกรักข้ามรั้ว (/ช่องวัน 31) รับบทเป็น เจ (รับเชิญ)
* ปี พ.ศ. 2562 มัจจุราชฝึกหัด (/ช่อง 7HD) รับบทเป็น สุวรรณ (รับเชิญ)

### ภาพยนตร์
* ปี พ.ศ. 25 รับบทเป็น

### มิวสิควีดีโอ
* ปี พ.ศ. 25

### พิธีกร

## ยศกองอาสารักษาดินแดน
* 17 กันยายน พ.ศ. 2553 นายหมวดโท
* 14 พฤศจิกายน พ.ศ. 2556 นายหมวดเอก
* 7 พฤศจิกายน พ.ศ. 2564 - นายกองตรี

## อ้างอิง

หมวดหมู่:บุคคลจากอำเภอพนัสนิคม
หมวดหมู่:นักแสดงฝาแฝดเหมือน
หมวดหมู่:นักร้องฝาแฝดเหมือน
หมวดหมู่:บุคคลฝาแฝดจากประเทศไทย
หมวดหมู่:ศิลปินสังกัดคีตา
หมวดหมู่:ศิลปินสังกัดโอเอฟ
หมวดหมู่:ศิลปินสังกัดเทโร
หมวดหมู่:ศิลปินสังกัดจีเอ็มเอ็ม แกรมมี่
หมวดหมู่:ศิลปินชาวไทย
หมวดหมู่:นักร้องชายชาวไทย
หมวดหมู่:นักแสดงชายชาวไทย
หมวดหมู่:นายแบบไทย
หมวดหมู่:พิธีกรชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงชายชาวไทยในศตวรรษที่ 20
หมวดหมู่:นักแสดงชายชาวไทยในศตวรรษที่ 21
หมวดหมู่:ผู้บังคับบัญชาและเจ้าหน้าที่กองอาสารักษาดินแดน
ภาวะเลือดแข็งตัวในหลอดเลือดแบบแพร่กระจาย

**ภาวะเลือดแข็งตัวในหลอดเลือดแบบแพร่กระจาย** () หรือ **ดีไอซี** หรือ **ภาวะลิ่มเลือดกระจายทั่วไปในหลอดเลือด** เป็นภาวะซึ่งมีการกระตุ้นกลไกการแข็งตัวของเลือดอย่างผิดปกติ ซึ่งเป็นผลที่ตามมาจากโรคหรือภาวะหลาย ๆ อย่าง ดีไอซีทำให้เกิดการแข็งตัวของเลือดเป็นลิ่มเลือดขนาดเล็กจำนวนมากในหลอดเลือดทั่วร่างกาย ซึ่งในการเกิดการแข็งตัวของเลือดนี้จะมีการใช้สิ่งสำคัญในกลไกการแข็งตัวของเลือด ได้แก่โปรตีนที่ทำให้เกิดการแข็งตัวของเลือด และเกล็ดเลือด ไปจนไม่สามารถเกิดมีการแข็งตัวของเลือดในที่ที่ควรมีได้ ทำให้มีภาวะเลือดออกง่ายหรือหยุดยากทั่วร่างกาย อาจเกิดที่ผิวหนัง ในทางเดินอาหาร ในทางเดินหายใจ หรือที่แผลผ่าตัดได้ นอกจากนี้ลิ่มเลือดเล็ก ๆ ที่เกิดขึ้นยังทำให้เลือดไหลไปเลี้ยงอวัยวะต่าง ๆ ได้ไม่ดี ทำให้เกิดการทำงานผิดปกติของอวัยวะนั้น ๆ อวัยวะที่สำคัญเช่น ไต เป็นต้น

ดีไอซีอาจเกิดขึ้นอย่างรวดเร็วเฉียบพลัน หรืออาจเกิดช้า ๆ แบบเรื้อรังก็ได้ ขึ้นอยู่กับปัญหาที่เป็นสาเหตุ และสภาพร่างกายด้านอื่น ๆ ส่วนใหญ่พบในผู้ป่วยหนัก และอาจมีส่วนทำให้เกิดการล้มเหลวของการทำงานของอวัยวะหลาย ๆ ชนิดพร้อมกัน ซึ่งนำไปสู่การเสียชีวิตได้
## สาเหตุ
DIC อาจเกิดในภาวะต่อไปนี้

*มะเร็งปอด ตับอ่อน ต่อมลูกหมาก กระเพาะอาหาร มะเร็งเม็ดเลือดขาวเฉียบพลันชนิดไมอิลอยด์ (โดยเฉพาะของสายโปรมัยอิโลไซต์)
* ภาวะทางสูติศาสตร์ เช่นรกลอกตัวก่อนกำหนด, โรคพิษแห่งครรภ์ระยะก่อนชัก, ภาวะน้ำคร่ำหลุดอุดหลอดเลือด
* การบาดเจ็บอย่างมากของเนื้อเยื่อ เช่น จากอุบัติเหตุ แผลไหม้ การผ่าตัดใหญ่
* การติดเชื้อ เช่น พิษติดเชื้อจากเชื้อแกรมลบ, *[[Neisseria meningitidis]]*, *[[Streptococcus pneumoniae]]*, มาลาเรีย, ฮิสโทพลาสโมซิส, แอสเพอร์จิลลโลซิส, ไข้สปอตร็อคกี้เมาน์เทน
* ภาวะอื่น ๆ เช่น โรคตับ งูกัด ฮีแมงจิโอมาขนาดใหญ่ ช็อก ฮีทสโตรค หลอดเลือดอักเสบ หลอดเลือดแดงเอออร์ตาโป่งพอง กลุ่มอาการเซโรโตนิน
*ติดเชื้อไวรัส: อารีนาไวรัส ทำให้เกิดไข้เลือดออกอาร์เจนทีน หรือไข้เลือดออกโบลิเวียน

## ดูเพิ่ม
*Sepsis
*Septic shock

## อ้างอิง

## แหล่งข้อมูลอื่น

หมวดหมู่:ภาวะฉุกเฉินทางวิทยามะเร็ง
หมวดหมู่:การแข็งตัวของเลือดผิดปกติ
หมวดหมู่:เวชบำบัดวิกฤต
หมวดหมู่:โรคผิวหนังที่สัมพันธ์กับหลอดเลือด
ฮาร์ดคอร์จัสติส (2011)

**ฮาร์ทคอร์ จัสติค (2011) ** () เป็นรายการเพย์-เพอร์-วิวมวยปล้ำอาชีพ ของ โทเทิล นอนสต็อป แอคชั่น เรสต์ลิง (TNA) โดยจะจัดในวันที่ 7 สิงหาคม  ค.ศ. 2011 ที่  Impact Wrestling Zone เมือง Orlando, Florida

## ผลการปล้ำ

## ดูเพิ่ม
* ทีเอ็นเอ ฮาร์ทคอร์ จัสติค
* รายชื่อเพย์-เพอร์-วิวของทีเอ็นเอ

## อ้างอิง

## แหล่งข้อมูลอื่น
* Impact! Wrestling.com

หมวดหมู่:ฮาร์ทคอร์ จัสติค
หมวดหมู่:มวยปล้ำอาชีพในปี พ.ศ. 2554
ชี จิน-ฮี

**ชี จิน-ฮี** (; ; เกิด 24 มิถุนายน ค.ศ. 1971) เป็นนักแสดงชาย นายแบบ ชาวเกาหลีใต้  มีชื่อเสียงโด่งดังมาจากเรื่องแดจังกึม จอมนางแห่งวังหลวง รับบท มิน จุง-โฮ  และ ทงอี จอมนางคู่บัลลังก์ รับบท พระเจ้าซุกจงแห่งโชซ็อน

## ประวัติ
ชี จิน-ฮี เกิดเมื่อวันที่  24 มิถุนายน ค.ศ. 1971 ที่โซล  ประเทศเกาหลีใต้ จบการศึกษาสาขาวิศวกรรมเครื่องกล จากมหาวิทยาลัยเมียงจิ ในเกาหลี

ใน ค.ศ. 2004 สมรสกับ อี ซู-ย็อน ครีเอทีฟบริษัทโฆษณา หลังจากคบหาดูใจกันนานถึง 6 ปี แจ้งเกิดในฐานะนักแสดงจากทีวีซีรีส์เรื่อง Juliet’s Man (2000) จากนั้นจึงมีผลงานตามมาอย่างต่อเนื่อง ไม่ว่าจะเป็น ทีวีซีรีส์เรื่อง Stories of Four Sisters และ Love Letter รวมถึงภาพยนตรืเรื่อง H:Murmurs และในปี 2004 เขาก็ได้แสดงนำในละครเรื่อง Miss Kim’s Million Dollar Quest จนได้รับรางวัล SBS Drama Awards ของปีนั้น ผลงานเด่นเรื่องอื่น ๆ ของชี จิน-ฮี ได้แก่ Spring Day, Jewel in the Palace, ฯลฯ

## ผลงานแสดง
* I had a lover 2015
* Blood (2015) ...อี แจ วุค
* The Old Garden (2007)   ...ฮุนวู  
* Bewitching Attraction (2006)   ...ปาร์ค ซุค-กิว  
* Perhaps Love (2006)   ...มอนตี้  
* แดจังกึม จอมนางแห่งวังหลวง (2003) ...มิน จุงโฮ
* ทงอี จอมนางคู่บัลลังก์ ...พระเจ้าซุกจงแห่งโชซอน
* Designated Survivor : 60 days ( 2019 ) รับบท พัคมูจิน 

## รางวัล
* 2004 Best Actor (Special Production Category) : SBS Actors Awards for drama Miss Kim's Million Dollar Quest
* 2009 KBS Drama Awards: Excellence Award, Mini Series - Actor (The Man Who Can't Get Married)
* 2010 MBC Drama Awards: Top Excellence Award - Actor (Dong Yi)

## อ้างอิง

## แหล่งข้อมูลอื่น
* 
* 
* 

หมวดหมู่:บุคคลที่เกิดในปี พ.ศ. 2516
หมวดหมู่:บุคคลที่ยังมีชีวิตอยู่
หมวดหมู่:บุคคลจากโซล
หมวดหมู่:นักแสดงละครโทรทัศน์ชายชาวเกาหลีใต้
หมวดหมู่:นักแสดงภาพยนตร์ชายชาวเกาหลีใต้
หมวดหมู่:นายแบบเกาหลีใต้
หมวดหมู่:นักแสดงชายชาวเกาหลีใต้ในศตวรรษที่ 21
หมวดหมู่:นักแสดงชายจากโซล
เอกภูมิ โพธารุ่งโรจน์

**เอกภูมิ โพธารุ่งโรจน์**  เป็นนักฟุตบอลอาชีพชาวไทย ในตำแหน่งปีก 

## ประวัติ
เอกภูมิ โพธารุ่งโรจน์ เกิดวันที่ 29 มีนาคม พ.ศ. 2528 เป็นชาวจังหวัดราชบุรี สำเร็จการศึกษาในระดับปริญญาตรีจากมหาวิทยาลัยศรีปทุม  

## เกียรติยศ
### สโมสร
;การท่าเรือ
* ไทยลีกคัพ (1) : 2010

;เมืองทอง ยูไนเต็ด
* ไทยลีก (1): 2012

;บีอีซี เทโรศาสน
* ไทยลีกคัพ (1) : 2014

## อ้างอิง

## แหล่งข้อมูลอื่น
* http://www.thaiportfc.com/team/players/first-team.html 
* http://www.youtube.com/watch?v=GnyuzZeH9yo
* รายชื่อนักเตะ 

หมวดหมู่:นักฟุตบอลชายชาวไทย
หมวดหมู่:นักฟุตบอลจากจังหวัดราชบุรี
หมวดหมู่:ปีกฟุตบอล
หมวดหมู่:บุคคลจากอำเภอโพธาราม
หมวดหมู่:บุคคลจากมหาวิทยาลัยศรีปทุม
หมวดหมู่:ผู้เล่นสโมสรฟุตบอลราชบุรี
หมวดหมู่:ผู้เล่นสโมสรฟุตบอลจัมปาศรี ยูไนเต็ด
หมวดหมู่:ผู้เล่นสโมสรฟุตบอลนครปฐม ยูไนเต็ด
หมวดหมู่:ผู้เล่นสโมสรฟุตบอลสมุทรสงคราม
หมวดหมู่:ผู้เล่นสโมสรฟุตบอลการท่าเรือ
หมวดหมู่:ผู้เล่นสโมสรฟุตบอลเมืองทอง ยูไนเต็ด
หมวดหมู่:ผู้เล่นสโมสรฟุตบอลโปลิศ เทโร
หมวดหมู่:ผู้เล่นสโมสรฟุตบอลแอร์ฟอร์ซ ยูไนเต็ด
หมวดหมู่:ผู้เล่นในไทยลีก
สถาบันบริหารจัดการธนาคารที่ดิน (องค์การมหาชน)

**สถาบันบริหารจัดการธนาคารที่ดิน (องค์การมหาชน)** () เป็นหน่วยงานประเภทองค์การมหาชน อยู่ภายใต้การกำกับดูแลของสำนักนายกรัฐมนตรี จัดตั้งขึ้นตามพระราชกฤษฎีกาจัดตั้งสถาบันการบริหารจัดการธนาคารที่ดิน (องค์การมหาชน) พ.ศ. 2554 ซึ่งมีผลบังคับใช้เมื่อวันที่ 11 พฤษภาคม พ.ศ. 2554 เพื่อดำเนินการแก้ไขปัญหาการขาดแคลนที่ดินทำกินและการไม่สามารถเข้าถึงที่ดินของเกษตรกรรายย่อยและผู้ยากจน และเพื่อดำเนินการจัดตั้ง **"ธนาคารที่ดิน"**

## การดำเนินงาน
สถาบันบริหารจัดการธนาคารที่ดิน มีภารกิจหลักในการดำเนินการจัดตั้งธนาคารที่ดิน และเมื่อดำเนินการจัดตั้งธนาคารที่ดินเสร็จสิ้นแล้ว สถาบันฯ ก็จะยุติการดำเนินการ หรือหากในกรณีที่ไม่สามารถดำเนินการจัดตั้งธนาคารที่ดินได้ภายในระยะเวลา 5 ปี ให้รัฐมนตรีประกาศยุบเลิกสถาบันนี้ในราชกิจจานุเบกษา

ต่อมาในวันที่ 7 มิถุนายน พ.ศ. 2559 ราชกิจจานุเบกษา ได้เผยแพร่ **พระราชกฤษฎีกาจัดตั้งสถาบันบริหารจัดการธนาคารที่ดิน (องค์การมหาชน) (ฉบับที่ 2) พ.ศ. 2559** ซึ่งได้เปลี่ยนแปลงเงื่อนไขในการยุบเลิกสถาบันจาก 5 ปีขยายเป็น 8 ปี  และในปี พ.ศ. 2562 ได้มีพระราชกฤษฎีกาให้ขยายเวลาออกไปอีก 3 ปี โดยกำหนดให้ยุบหน่วยงานเมื่อพ้นวันที่ 7 มิถุนายน พ.ศ. 2565

ต่อมาในปี 2565 ได้มีประกาศขยายระยะเวลาออกไปอีกครั้งเป็นกำหนดยุบเลิกหน่วยงานเมื่อพ้นวันที่ 7 มิถุนายน พ.ศ. 2568 และมีการขยายเวลาอีกครั้งเป็นเมื่อพ้นวันที่ 30 กันยายน พ.ศ. 2569

สถาบันบริหารจัดการธนาคารที่ดิน ได้ดำเนินโครงการนำร่องการจัดตั้งธนาคารที่ดิน 5 แห่ง ได้แก่ บ้านไร่ดง ตำบลน้ำดิบ  บ้านแม่อาว ตำบลนครเจดีย์ อำเภอป่าซาง บ้านแพะใต้ ตำบลหนองล่อง อำเภอเวียงหนองล่อง  บ้านท่ากอม่วง ตำบลหนองปลาสวาย อำเภอบ้านโฮ่ง จังหวัดลำพูน และบ้านโป่ง ตำบลแม่แฝก อำเภอสันทราย จังหวัดเชียงใหม่

## อ้างอิง

หมวดหมู่:สำนักนายกรัฐมนตรี
หมวดหมู่:องค์การมหาชน
หมวดหมู่:องค์การที่ก่อตั้งในปี พ.ศ. 2554
หมวดหมู่:หน่วยงานของรัฐบาลไทยในเขตพญาไท
โทมิซาโตะ

**โทมิซาโตะ** () เป็นนครในจังหวัดชิบะ ประเทศญี่ปุ่น มีขนาดพื้นที่ทั้งสิ้น 53.91 ตารางกิโลเมตร ในปี พ.ศ. 2554 มีจำนวนประชากร 50,886 คน

## ที่ตั้งและชุมชนโดยรอบ

โทมิซาโตะตั้งอยู่ทางตอนเหนือของจังหวัดชิบะ ใกล้กับท่าอากาศยานนานาชาตินาริตะ

### ชุมชนโดยรอบ
* นาริตะ
* ยาชิมาตะ
* ชิซูอิ
* ชิบายามะ
* ซัมมุ

## แหล่งข้อมูลอื่น
*  เว็บไซต์ทางการ 

โทมิซาโตะ
ทีเอ็นเอ บาวด์ฟอร์กลอรี

300px|thumb|right|โลโก้ของ '''ทีเอ็นเอ บาวด์ฟอร์จีโลรี่''' ในปี 2011
**ทีเอ็นเอ บาวด์ฟอร์จีโลรี่** เป็นศึกใหญ่ของมวยปล้ำอาชีพ ที่จัดขึ้นครั้งแรก ปี ค.ศ. 2005 ภายใต้สมาคมของ โทเทิล นอนสต็อป แอคชั่น เรสต์ลิง เป็นรายการศึกใหญ่ที่สุดที่เทียบกับ เรสเซิลเมเนีย ของ WWE จัดขึ้นในเดือนตุลาคม

## วันที่และสถานที่ของบาวด์ฟอร์จีโลรี่

## ดูเพิ่ม
* รายชื่อรายการเพย์-เพอร์-วิวของทีเอ็นเอ

## อ้างอิง

## แหล่งข้อมูลอื่น
* TNAwrestling.com 
* Bound for Glory Official Website 

หมวดหมู่:บาวด์ฟอร์จีโลรี่
หมวดหมู่:รายการเพย์-เพอร์-วิวของทีเอ็นเอ
ยาจิมาตะ

**ยาจิมาตะ** () เป็นนครในจังหวัดชิบะ ประเทศญี่ปุ่น ณ วันที่ 1 ธันวาคม พ.ศ. 2563 เมืองนี้มีประชากรประมาณ 68,769 คน อาศัยอยู่ใน 32,118 ครัวเรือน และมีความหนาแน่นของประชากร 920 คนต่อตารางกิโลเมตร พื้นที่ทั้งหมดของเมืองคือ 

## ภูมิศาสตร์
ยาจิมาตะตั้งอยู่ทางตอนเหนือของจังหวัดชิบะ มีอาณาเขตติดต่อกับเทศบาลใกล้เคียง ดังนี้
* นครชิบะ
* นครซากูระ
* นครโทมิซาโตะ
* นครซัมมุ
* นครโทงาเนะ
* เมืองชิซูอิ

## อ้างอิง

## แหล่งข้อมูลอื่น

* 

ยาจิมาตะ
เท้ายายม่อม

**เท้ายายม่อม** (มักสะกดผิดเป็น **ท้าวยายม่อม**) อาจหมายถึง

* เท้ายายม่อม, ชื่อไม้ล้มลุกชนิด *Tacca leontopetaloides* (L.) Kuntze ในวงศ์ Taccaceae หัวหรือเหง้ามีสัณฐานกลมแบน ใช้ทำแป้งเป็นอาหารได้ เรียกว่า แป้งเท้ายายม่อม
* เท้ายายม่อม หรือเท้ายายม่อมตัวเมีย มีชื่อวิทยาศาสตร์ว่า *Clerodendrum petasites* เป็นไม้พุ่ม ไม่มีหัว
* แป้งเท้ายายม่อม, แป้งที่ทำจากหัวของต้นเท้ายายม่อม
วิทยาลัยนาฏศิลปกาฬสินธุ์

**วิทยาลัยนาฏศิลปกาฬสินธุ์** () เป็นวิทยาลัยนาฏศิลป หนึ่งในสิบสองแห่งทั่วประเทศ โดยการจัดตั้ง วันที่ 1 พฤษภาคม พ.ศ. 2524 โดยกระทรวงศึกษาธิการ โดยให้สังกัดกองศิลปศึกษา กรมศิลปากร เปิดทำการสอนนักเรียนตั้งแต่ระดับนาฏศิลป์ชั้นต้นจนถึงระดับนาฏศิลป์ชั้นสูง ทั้งนี้เพื่อให้สอดคล้องกับแผนพัฒนาเศรษฐกิจและสังคมแห่งชาติระยะ 4–5 ในด้านการศึกษาที่จะต้องพัฒนาและขยายการศึกษาด้านนาฏศิลป์และดุริยางค์ไทยไปสู่ส่วนภูมิภาคให้เพียงพอ คณะรัฐมนตรีมีมติให้เปิดดำเนินการได้ในปีการศึกษา 2525 กรมศิลปากรอนุมัติเงิน 6,000,000 บาทก่อสร้างอาคารเรียน 4 ชั้น 18 ห้องเรียนจำนวน 1 หลังในเนื้อที่ของราชพัสดุแปลงที่ 14633 บริเวณสนามบินเก่ากองทัพบก ตำบลกาฬสินธุ์ อำเภอเมืองกาฬสินธุ์ จังหวัดกาฬสินธุ์ ในเนื้อที่ 50 ไร่

ในช่วงปีแรกๆ ระหว่างที่รอการก่อสร้างอาคารเรียน ได้จัดการเรียนการสอนโดยขอใช้อาคารเรียน 1 ของโรงเรียนกาฬสินธุ์พิทยาสรรพ์ เป็นการชั่วคราว

ต่อมาในปี พ.ศ. 2551 จึงได้รับการจัดตั้งเป็นหน่วยงานในสังกัดสถาบันบัณฑิตพัฒนศิลป์ กระทรวงวัฒนธรรม

## อ้างอิง

## ดูเพิ่ม
* สถาบันบัณฑิตพัฒนศิลป์
* วิทยาลัยช่างศิลป
* วิทยาลัยนาฏศิลป

## แหล่งข้อมูลอื่น
* เว็บไซต์วิทยาลัยนาฏศิลปกาฬสินธุ์ 
* https://www.facebook.com/CDAKSPR

นาฏศิลปกาฬสินธุ์
กาฬสินธุ์
หมวดหมู่:สถาบันอาชีวศึกษาในจังหวัดกาฬสินธุ์
หมวดหมู่:สถาบันอุดมศึกษาในจังหวัดกาฬสินธุ์
หมวดหมู่:สถานศึกษาในอำเภอเมืองกาฬสินธุ์
เอียวสิ้ว

**เอียวสิ้ว** หรือ **หยาง ซิ่ว** (ค.ศ. 175–219) ชื่อรองว่า **เต๊อะจู่** เป็นข้าราชการและที่ปรึกษาของโจโฉแห่งวุยก๊กในช่วงปลายราชวงศ์ฮั่นตะวันออกของจีน 

## ช่วงชีวิต
เอียวสิ้วเป็นชาวเมืองหัวะอิน มณฑลส่านซี เป็นบุตรชายของเอียวปิด(หยาง เปียว) และหลานชายของหยางซือ หยางซือเป็นบุตรชายของหยางปิง บุตรชายของหยาง เจิ้น ของตระกูลหยางแห่งหงหนง(ฮองหลง) มารดาของเขามีนามว่า ฮูหยินหยวน น้องสาวของอ้วนสุด

ในช่วงปี ค.ศ. 200 เอี้ยวสิ้วได้รับการเสนอชื่อให้เป็นเซียวเหลียนและได้กลายเป็นนายทะเบียน (主簿) ภายใต้การนำของโจโฉ อัครมหาเสนาบดีแห่งจักรวรรดิ เขาได้รับการกล่าวขานว่ามีความเชี่ยวชาญทั้งด้านกิจการพลเรือนและการทหาร และเข้าใจโจโฉเป็นอย่างดี ด้วยเหตุนี้ เอี้ยวสิ้วจึงเป็นกลายเป็นบุคลลที่มีอิทธิพลในรัฐบาล

เอี้ยวสิ้วเป็นเพื่อนสนิทของโจสิด(เฉา จื๋อ) บุตรชายของโจโฉ และเข้าไปพัวพันในศึกชิงราชบังลังก์ระหว่างโจสิดและโจผี(เฉา ผี) ผู้เป็นพระเชษฐา ความสัมพันธ์ใกล้ชิดระหว่างเอี้ยวสิ้วกับโจสิดทำให้ต้องประสบเคราะห์กรรม เมื่อโจสิดประพฤติตัวเหลวแหลกเป็นครั้งคราว เช่น เหตุการณ์ในเมืองเย่ที่โจสิดขี่ม้าเข้าประตูที่สงวนไว้เฉพาะสำหรับองค์จักรพรรดิด้วยความเมา แต่จุดแตกหักครั้งสุดท้ายได้เกิดขึ้น เมื่อเอี้ยวสิ้วถูกกล่าวหาว่าดูหมิ่นโจเจียง(เฉา จาง) เพราะด้วยเหตุนี้และนึกถึงความสัมพันธ์ของเขากับอ้วนสุด โจโฉจึงสั่งประหารชีวิตเอี้ยวสิ้ว

อย่างไรก็ตาม โจผีเองก็ไม่ได้เกลียดเอียวสิ้ว ดาบเล่มโปรดของโจผีเป็นของขวัญจากเอี้ยวสิ้ว และโจผีก็เก็บดาบเล่มนี้ไว้กับตัวเป็นประจำ ต่อมาหลังจากได้เป็นจักรพรรดิ โจผีก็จำได้ว่า ครั้งหนึ่งเอียวสิ้วได้เคยกล่าวว่าดาบเล่มนี้เป็นของหวาง เหมา (王髦) โจผีผู้มีจิตใจคิดถึงจึงออกตามหาหวาง เหมาและมอบอาหารและเสื้อผ้าให้แก่หวาง

การตายของเอียวสิ้วมักเกี่ยวข้องกับเรื่องราวของ "ซี่โครงไก่" ซึ่งกล่าวถึงในคำอธิบายของสามก๊กจี่ ที่เขียนโดยเผย์ ซงจือ และได้รับความนิยมจากวรรณกรรมสามก๊ก เชื่อกันว่า สาเหตุการตายของเอียวสิ้วไม่ใช่เพราะความสัมพันธ์ของเขากับโจสิด แต่เป็นเพราะเขาเดาความคิดภายในของโจโฉได้อย่างถูกต้องซึ่งเป็นเรื่องต้องห้าม และเปิดเผยความคิดเหล่านี้ให้ผู้อื่นโดยไม่ใส่ใจซึ่งยิ่งเป็นสิ่งต้องห้ามเข้าไปอีก คนอย่างโจโฉมักต้องการสร้างความสัมสนให้กับพวกเขาเหล่านั้นและมีความลับทางการเมืองที่ไม่สามารถเปิดเผยให้ใครรู้โดยพลการ ดังนั้นผู้ใต้บังคับบัญชาอย่างเอียวสิ้วถือว่าเป็นหอกข้างแคร่ ภัยใกล้ตัวที่จะเกิดขึ้นได้ทุกเวลา

ก่อนที่เอี้ยวสิ้วจะถูกประหาร โจโฉได้เขียนจดหมายถึงเอียวปิด บิดาของเขาเพื่อตำหนิถึงความเย่อหยิ่งของบุตรชาย ภายหลังจากที่ทราบข่าว เอียวปิดรู้สึกโศกเศร้าเสียใจและโทษตัวเอง จนผมหงอกขาวโพลนและผอมลง เมื่อได้ยินเช่นนี้ โจโฉจึงส่งของขวัญมากมายให้แก่เอียวปิดเพื่อแสดงความเสียใจต่อการสูญเสียบุตรชายของเขา แต่เอียวปิดไม่ยอมรับ

## หมายเหตุ

## อ้างอิง

* ตันซิ่ว (คริสต์ศตวรรษที่ 3). *[[จดหมายเหตุสามก๊ก]]* (*ซันกั๋วจื้อ*).
* 
* ฟ่าน เย่ (คริสต์ศตวรรษที่ 5). *[[โฮ่วฮั่นชู]]*
* ล่อกวนตง (คริสต์ศตวรรษที่ 14). *[[สามก๊ก]]* (*Sanguo Yanyi*).
* เผย์ ซงจือ (คริสต์ศตวรรษที่ 5). *[[อรรถาธิบายจดหมายเหตุสามก๊ก]]* (*ซันกั๋วจื้อจู้*).
* ซือหม่า กวาง (1084). *[[จือจื้อทงเจี้ยน]]*.

หมวดหมู่:ข้าราชการของโจโฉ
หมวดหมู่:บุคคลในยุคราชวงศ์ฮั่นที่ถูกประหารชีวิต
หมวดหมู่:บุคคลที่ถูกประหารชีวิตโดยราชวงศ์ฮั่น
วันสันติภาพสากล

**วันสันติภาพสากล** () ตรงกับวันที่ 21 กันยายนของทุกปี จัดขึ้นเพื่ออุทิศแก่สันติภาพ และโดยเฉพาะอย่างยิ่งการปราศจากสงคราม บ้างถือเป็นโอกาสพิเศษกำหนดหยุดยิงชั่วคราวในพื้นที่ที่ยังสู้รบกันอยู่ มีการเฉลิมฉลองวันสันติภาพสากลในบรรดาชาติ กลุ่มการเมือง กลุ่มทางทหาร และประชาชนทั้งหลาย วันสันติภาพสากลจัดขึ้นครั้งแรกใน พ.ศ. 2524

ในการเริ่มวันดังกล่าว มีการเคาะ "ระฆังสันติภาพ" ที่สำนักงานใหญ่สหประชาชาติ ในนครนิวยอร์ก สหรัฐอเมริกา ระฆังนั้นถูกหล่อขึ้นจากเหรียญที่รับบริจาคมาจากเด็กทั่วโลก มันถือเป็นของขวัญโดยสมาคมสหประชาชาติแห่งญี่ปุ่น และถูกกล่าวถึงว่าเป็น "เครื่องเตือนใจมนุษย์ถึงมูลค่าแห่งสงคราม" มีข้อความ "สันติภาพโลกเบ็ดเสร็จจงเจริญ" จารึกอยู่ด้านข้างของระฆัง

## อ้างอิง

## แหล่งข้อมูลอื่น
* United Nations International Day of Peace Main Page	
* International Day of Peace website

หมวดหมู่:วันสหประชาชาติ
หมวดหมู่:สันติภาพ
หมวดหมู่:วันสำคัญในเดือนกันยายน